laion/Wikipedia-Exotic huggingface dataset:
אוניברסיטת לודז'

אוניברסיטת לודז' (בפולנית: Uniwersytet Łódzki) היא אוניברסיטה ציבורית, שנוסדה בשנת 1945 בעיר לודז' שבפולין על בסיס איחודם של מספר מוסדות חינוך שהתקיימו בעיר בתקופה של בין שתי מלחמות העולם: המכון להכשרת מורים, בית הספר הגבוה למדעי החברה וכלכלה, ושלוחה של האוניברסיטה הפולנית החופשית. באוניברסיטה לומדים יותר מ-30,000 סטודנטים ומועסקים בה 2,600 מורים. האוניברסיטה מציעה מגוון תארים אקדמאיים שונים כגון B.A, M.A דוקטורט ועוד. יוזם הקמת אוניברסיטה בלודז', בשם המקורי של האוניברסיטה הממלכתית - האוניברסיטה החופשית, היה פרופ' תאודור וויאגר, רקטור האוניברסיטה הפולנית החופשית. הרקטורים הראשונים באוניברסיטה היו נציגים בולטים של המדע הפולני: טדאוש קוטרבינסקי, יוזף צ'לאסינסקי ויאן שצ'פנסקי. אוניברסיטת לודז' הוקמה על פי צו מיום 24 במאי 1945 (החל מיום 11 ביוני 1946). בעת היווסדה היו לאוניברסיטה שלוש פקולטות: מדעי הרוח, המתמטיקה ומדעי הטבע וכן משפטים וכלכלה. בשנת הלימודים 1945/1946 האוניברסיטה כללה שש פקולטות: הפקולטה לרוקחות, הפקולטה למדעי הרוח, הפקולטה לרפואה, הפקולטה למתמטיקה ומדעי הטבע, הפקולטה למשפט וכלכלה והפקולטה לרפואת שיניים. 530 עובדים הועסקו, ו -7,747 סטודנטים החלו את לימודיהם מספר שהיווה 12.7% מכלל הסטודנטים שלמדו בפולין באותה תקופה. עם הזמן התפתחה האוניברסיטה ונוצרו פקולטות חדשות. ב־24 באוקטובר 1949, על פי צו ממשלתי של מועצת השרים, הוקמה מערכת של אקדמיות לרפואה בערים פולניות רבות, כולל האוניברסיטה הרפואית לודז' שהופרדה מאוניברסיטת לודז'. בשנת 1961 שולבה האוניברסיטה לכלכלה באוניברסיטת לודז'. אירוע אחרון זה הוביל להקמת הפקולטה לכלכלה, שנוסדה גם היא מחלק מהצוות שעד כה היה הצוות האקדמי של הפקולטה למשפט וכלכלה. זמן קצר לאחר אירועים אלה, בשנת 1964, נוסדה הפקולטה לכלכלה וסוציולוגיה. בשנת 1981 התרחשה באוניברסיטת לודז שביתת סטודנטים שהובילה לשינויים בתפקוד האוניברסיטאות ורישום ה-NZS. פיתוח נוסף של אוניברסיטת לודז' התרחש בתקופה שלאחר שינויי מערכת בפולין. בשנת 1991 שולב באוניברסיטת אוניברסיטת החינוך הגופני והספורט, שהיה עד אז תחת ניהול האוניברסיטה לחינוך גופני בוורשה. מכון זה נכנס למבנים הארגוניים של הפקולטה למדעי החינוך שהוקמה. שלוש שנים לאחר מכן, בשנת 1994, הוקמה הפקולטה לניהול באוניברסיטת לודז'. בשנת 1996 הוקמה הפקולטה למתמטיקה והפקולטה לפיזיקה וכימיה, שנוסדו כחלק מהפרדת מחלקות שונות מחוגים אחרים באוניברסיטת לודז'. בשנת 1994 החל לפעול גם המכון ליחסים בינלאומיים, שהפך בשנת 2000 לפקולטה ללימודי יחסיים בינלאומיים ומדעי המדינה. בשנת 2001 הופרדה הפקולטה לביולוגיה ומדעי כדור הארץ לשתי פקולטות חדשות, דהיינו הפקולטה למדעי הגאוגרפיה והפקולטה לביולוגיה והגנת הסביבה. לצד פיתוח האוניברסיטה הוקמו גם מרכזים דידקטיים לא מקומיים של אוניברסיטת לודז'. נכון לעכשיו ישנם חמישה מהם: בקוטנו, באוסטרולקה, בפיוטרקוב טריבונלסקי, בסייראדז ובסקיירניביצה. סניף של אוניברסיטת לודז' פועל בטומשוב מזובייצקי מאז שנת 1998. מדיה וקבצים בנושא אוניברסיטת לודז' בוויקישיתוף אתר האינטרנט הרשמי של אוניברסיטת לודז' (בפולנית) אתר האינטרנט הרשמי של אוניברסיטת לודז' (באנגלית) אוניברסיטת לודז', ברשת החברתית פייסבוק אוניברסיטת לודז', ברשת החברתית אקס (טוויטר) אוניברסיטת לודז', ברשת החברתית אינסטגרם
נבחרת ישראל בטיפוס

נבחרת ישראל בטיפוס היא נבחרת הטיפוס הלאומית של ישראל, המנוהלת על ידי התאחדות הטיפוס הספורטיבי והאתגרי בישראל. עד לשנת 2019, פעלו מספר נבחרות מטעם מספר איגודי טיפוס שונים. לקראת אולימפיאדת טוקיו (2020), החליט הוועד האולימפי הבינלאומי להכיר בחמישה ענפים חדשים כספורט אולימפי: טיפוס, בייסבול, גלישת גלים, סקייטבורד, וקרטה. הוועד האולימפי הישראלי, סימן את הטיפוס כענף שבו הסיכוי הרב ביותר לישראל לשלוח נציג. לצורך כך, בפברואר 2019 הוצגה לראשונה נבחרת ישראל הרשמית בטיפוס. הוחלט כי נבחרת הטיפוס תעבוד במתכונת של נבחרת לאומית, תחת מאמן הנבחרת איתי פרידמן ובליווי המקצועי של היחידה לספורט הישגי. באוגוסט 2020 התקיימה אליפות הארץ בטיפוס בולדרינג בחיפה. האליפות שודרה לראשונה אחרי שנים רוב בשידור ישיר בערוץ הספורט. במקצה הגברים זכה במקום הראשון אלכס חזנוב, במקום השני נמרוד מרכוס ובמקום השלישי רם לוין. במקצה הנשים זכתה במקום הראשון אילה כרם, במקום השני יעל בהארד ובמקום השלישי יעל טאוב. בנובמבר 2020 התקיימה אליפות הארץ בטיפוס הובלה בחולון. במקצה הגברים זכה במקום הראשון נמרוד מרכוס, במקום השני יובל שמלא ובמקום השלישי אלכס חזנוב. במקצה הנשים זכתה במקום הראשון נועה שירן, במקום השני איילה כרם ובמקום השלישי נעמה יוחאי. בהמשך אותו החודש התקיימה אליפות אירופה בטיפוס במוסקבה, וזאת הייתה ההזדמנות האחרונה לכלל המטפסים האירופים להיכנס לאולימפיאדת טוקיו. כעשרה מטפסי נבחרת ישראל (שישה גברים וארבע נשים) השתתפו בתחרות על המקום הראשון הנחשק. התחרות חולקה לשלושת מקצי הטיפוס האולימפי - ספיד (מקצה מהירות), בולדר והובלה כשבסיום התחרות מתקיים מקצה קומביינד המשלב את שלושת המקצים באותו היום. לגמר הספיד הגיעו נמרוד מרכוס וגבע לוין. לחצי גמר הבולדר עלו שבעה מטפסים (חמישה גברים ושתי נשים) ובגמר רם לוין הגיע למקום הרביעי. בגמר ההובלה נמרוד מרכוס גם כן הגיע למקום הרביעי. במקצה הקומביינד אלכס חזנוב ויובל שמלא עלו לגמר וסיימו במקום השביעי והחמישי (בהתאמה). סגל נבחרת גברים: מאמן – איתי פרידמן הוצגה נבחרת ישראל בטיפוס: החלה הדרך לטוקיו 2020, אתר הוועד האולימפי איתמר קציר, להתראות נינג'ה, שלום טוקיו: בענף הטיפוס מכוונים לפסגה האולימפית, באתר הארץ, 6 בפברואר 2019
Desire (להקה פורטוגלית)

Desire (בעברית: תשוקה) היא להקת דת'-דום גותי מפורטוגל. הלהקה נוסדה ביולי 1992 על ידי Flame בשם Cadaver Corpse ולאחר מכן שינתה את שמה ל-Incarnated. בסתיו של אותה השנה, Mist מצטרף ללהקה. ב-1994 שינתה את שמה ל-Desire ופעלה עד 2015. לאחר שינוי שם הלהקה ל-Desire ב-1994, Dawn הצטרף ללהקה. ב-1995 הוציאה את הדמו הראשון שלה, ומאוחר יותר באותה שנה, הלהקה חתמה על חוזה עם חברת התקליטים Portuguese Skyfall Records. ב-1996 הלהקה שחררה את האלבום המלא הראשון שלה, Infinity... A Timeless Journey Through an Emotional Dream. האלבום נחשב בעיתונות לאומית ובמספר עיתונויות בינלאומיות כאחת ההפצות הפורטגזיות הטובות ביותר באותה השנה, והראשון בסצנה הפורטוגזית שהציג ז'אנר עגום, מלודי ומיזנתרופי. במרץ 1997, היא החלה לעבוד על המיני-אלבום הראשון שלה, "Pentacrow ...Misanthropic Tragedy...", שהדגיש עוד יותר את הצד האפל, האבדוני והפואטי ביותר של הלהקה. המיני אלבום שוחרר ב-1998. בתחילת 1999 בוטל החוזה עם Portuguese Skyfall Records. לאחר תקופה זו, הלהקה חוותה שינויי מערך קבועים ועיקריים, שהובילו לעיכוב עצום בעבודה על פרויקטים חדשים. לאחר מכן, Tempest ו-Ashes הצטרפו ללהקה כאשר הם ניגנו על גיטרת בס וקלידים, בהתאמה. באפריל 2001, Desire החלה לעבוד עם L'Enfant Terrible Studios כדי להקליט את האלבום השני שלה, Locus Horrendus - The Night Cries of a Sullen Soul.... תהליך המיקסינג של האלבום נערך ב-Edit Studios ותהליך המאסטרינג נערך באולפני Finnvox הפינים. האלבום יצא לאור במאי 2002, לרגל חגיגות 10 השנים של הלהקה. האלבום קיבל מספר ביקורות גבוהות (9/10, 10/10) בכמה כתבי עת ואתרי אינטרנט. האלבום אף נחשב, לפי מספר פרסומים, לאחד האלבומים הטובים ביותר של שנת 2002.[דרוש מקור] באוגוסט 2002, האתר ההולנדי המוכר, Doom-Metal.com, בחר באלבום זה כאלבום החודש. בגלל סיבות רבות שהובילו לעיכובה של הלהקה, המיני אלבום הבא שנקרא "CrowcifiX" שוחרר רק בתחילת 2009. בסתיו 2012, לרגל חגיגות 20 שנים להיווסדות הלהקה, היא הופיעה בשני מופעים, בליסבון ובפורטו, ובאמצע 2013 הופיעה Desire בפעם האחרונה בשידור חי בפסטיבל ההולנדי "Dordrecht Doom Day III". בשנת 2016, לרגל חגיגות 20 שנה לאלבום הבכורה, "Infinity... A Timeless Journey Through an Emotional Dream", האלבום הונפק מחדש בוויניל כפול ותקליטור דיגיפאק, שיצא לאור ב-17 בנובמבר דרך חברת התקליטים הפורטוגזית Alma Mater Records. ב-27 בינואר 2015 הודיעה הלהקה על פירוקה אך ב-2017 היא התאחדה מחדש, וב-16 בדצמבר 2017 הופיעה לראשונה מאז האיחוד. Advance Tracks 95 - דמו, 1995 Infinity... A Timeless Journey Through an Emotional Dream - אלבום אולפן, 1996 Pentacrow ...Misanthropic Tragedy... - מיני-אלבום‏, 1998 Locus Horrendus - The Night Cries of a Sullen Soul... - אלבום אולפן, 2002 Crowcifix - מיני-אלבום‏, 2009 ‏ Desire ב-Encyclopedia Metallum ‏ Desire ב-Encyclopedia Metallum. : Biography - Spirit of Metal, www.spirit-of-metal.com pendulo.pt, DESIRE, Rastilho Records (באנגלית) Desire: Locus Horrendus - The Night Cries Of A Sullen Soul... Review, www.doom-metal.com Desire (14), Discogs (באנגלית)
קאלסוי

קאלסוי (בפרואזית: Kalsoy) הוא אי בצפון-מזרח איי פארו, בין האיים איסטורוי וקונוי. בשל צורתו הצרה והארוכה של האי ובשל מנהרות הכבישים שנחצבו בו הוא מכונה "החליל". באי 13 פסגות, שהגבוהות בהן הן ההרים נסטינדאר (787 מטרים) ובוטנסטינדור (743 מטרים). באי ארבעה יישובים - כולם ממוקמים בחופו המזרחי (מאחר שהחוף המערבי של האי הוא צוק תלול): הוסאר (Húsar), מיקלאדאלור (Mikladalur), סיראדאלור (Syðradalur) וטרולאנס (Trøllanes). העיירות מחוברות באמצעות מנהרות שאורכן מגיע לעיתים ל-2 ק"מ. עלילת ספרו של העיתונאי עמרי גלפרין, 'האי בקצה האוקיינוס', מתרחשת ברובה באי קאלסוי, ובפרט בכפר סיראדאלור, המצוי בחלקו הדרומי של האי. מדיה וקבצים בנושא קאלסוי בוויקישיתוף תצלומי אוויר של האי (אורכב 05.10.2006 בארכיון Wayback Machine)
רימון פרץ

רִמֹּן פָּרֶץ הוא אתר מקראי, מתחנות נדודי בני ישראל במדבר. שמו מופיע בספר במדבר, פרק ל"ג, פסוקים י"ט–כ'. בני ישראל הגיעו אל רימון פרץ מרתמה, והמשיכו במסעם ללבנה. בתרגום המיוחס ליונתן תרגם את שם המקום ”רוּמָנָא דְמַתְקֵיף פֵּירוֹי”, שפירושו רימונים - שחזקים פירותיו. כעין זה כתב בפירוש הרוקח על התורה.
ארמון מאלאקניינג

ארמון מאלאקניינג (בפיליפינית: Palasyo ng Malacañang) הוא המעון הרשמי ומקום העבודה של נשיא הפיליפינים. הארמון שוכן בסאן מיגל, מנילה, ומזוהה עם רחוב מנדיולה. המונח מאלאקיינג מהווה גם שם נרדף לנשיא ולאדמיניסטרציה שלו. הקומפלקס כולל מספר מבנים הבנויים בעיקר בסגנון באהאי נה באטו (Bahay na bato) ובסגנון ניאו קלאסי. המבנה המקורי נבנה ב-1750 על ידי דון לואיס רוחה כבית קיץ על נהר פאסיג. הוא נרכש על ידי המדינה ב-1825 כמעון הקיץ של המושל הכללי הספרדי. אחרי רעידת האדמה ב-3 ביוני 1863 שהרסה את ארמון המושל במנילה, המקום היה למעון הרשמי של המושל הכללי. מדיה וקבצים בנושא ארמון מאלאקניינג בוויקישיתוף ערך זה הוא קצרמר בנושא הפיליפינים ובנושא מבנים. אתם מוזמנים לתרום לוויקיפדיה ולהרחיב אותו.
קרל אלכסנדר, נסיך טורן וטקסיס החמישי

קרל אלכסנדר, נסיך טורן וטקסיס החמישי (בגרמנית: Karl Alexander Fürst von Thurn und Taxis;‏ 22 בפברואר 1770 – 15 ביולי 1827) היה נסיך טורן וטקסיס החמישי, מ-13 בנובמבר 1805 עד מותו, ובנוסף כיהן כאחראי על הדואר הקיסרי (Generalpostmeister) עד התפטרותו של פרנץ השני, קיסר האימפריה הרומית הקדושה. קרל אלכסנדר נולד ב-22 בפברואר 1770 ברגנסבורג, לקרל אנזלם, נסיך טורן וטקסיס הרביעי ולאוגוסטה, דוכסית וירטמברג, בתם של קרל אלכסנדר, דוכס וירטמברג ושל מריה אוגוסטה, נסיכת טורן וטקסיס. הוא למד באוניברסיטאות שטרסבורג, וירצבורג, ומיינץ ולאחר מכן יצא לטייל באירופה. בשנת 1797 הוא מונה לנסיך הכתר של הנסיכות, ותפס את מקום אביו שהיה חולה בדיאט של הרייך ברגנסבורג. קרל אלכסנדר עבד גם עבור חברת הדואר הקיסרית של טורן וטקסיס, אשר איבדה חלק מהכנסותיה, בשל אובדן הדרגתי של נחלות כתוצאה מהמלחמות הנפוליאוניות. אחרי פירוק האימפריה הרומית הקדושה, המשיכה חברת הדואר של טורן וטקסיס לשרוד כחברה פרטית. מאז 1806 הפעיל קרל אלכסנדר את חברת הדואר טורן וטקסיס בכמה ממדינות הקונפדרציה של הריין, כגון באדן, בוואריה ווירטמברג. עם זאת, בבוואריה הולאמה מערכת הדואר שנתיים מאוחר יותר. לאחר קונגרס וינה השתלט קרל אלכסנדר על שירותי הדואר ההסיאני והתורינגי, כמו גם אלה של ברית ערי הנזה, הערים ברמן, המבורג, ליבק ושפהאוזן. מ-1820 החלה החברה לשגשג שוב, ואז החל קרל אלכסנדר לרכוש כמויות גדולות של אחזקות בנדל"ן. על פי חוקי הקונפדרציה של הריין, הוסכם בין נפוליאון בונפרטה ונסיכי הקונפדרציה של הריין, כי נסיכות טורן וטקסיס תאבד את עצמאותה, ושטחיה נמסרו בשנת 1806 למלך וירטמברג ולנסיכי הוהנצולרן-זיגמרינגן. בתמורה, בית טורן וטקסיס קיבל את המנזר הקיסרי סנט אמראם ושטחים באזור רגנסבורג. קרל אלכסנדר קיבל גם בתור ראש המשפחה של בית טורן וטקסיס, נחלות בפרוסיה, שהשתייכו קודם לכן לדוכסות ורשה. בשנים 1822/23 קנה מהרוזן קינסקי ואחרים את טירת ריכנבורג בבוהמיה. ב-15 ביולי 1827 מת קרל אלכסנדר בארמון טקסיס בדישינגן, ובנו מקסימיליאן קרל, נסיך טורן וטקסיס השישי ירש את נחלותיו ותאריו. ב-25 במאי 1789 התחתן קרל אלכסנדר עם תרזה, דוכסית מקלנבורג-שטרליץ, בתם של קרל השני, הדוכס הגדול של מקלנבורג-שטרליץ ושל פרדריקה, נסיכת הסן-דרמשטאדט, בנוישטרליץ, דוכסות מקלנבורג-שטרליץ, ממנה נולדו לו שבעה ילדים: שרלוטה לואיזה, נסיכת טורן וטקסיס (1790) גאורג קרל, נסיך טורן וטקסיס (1792–1795) מריה תרזיה, נסיכת טורן וטקסיס (1794–1874), לואיזה פרדריקה, נסיכת טורן וטקסיס (1798) מריה סופיה דורותיאה, נסיכת טורן וטקסיס (1800–1870) מקסימיליאן קרל, נסיך טורן וטקסיס השישי (1802–1871) פרידריך וילהלם, נסיך טורן וטקסיס (1805–1825) מדיה וקבצים בנושא קרל אלכסנדר, נסיך טורן וטקסיס החמישי בוויקישיתוף קרל אלכסנדר, נסיך טורן וטקסיס החמישי, באתר "Find a Grave" (באנגלית) Darryl Lundy (16 דצמ' 2008). "Karl Alexander 5th Fürst von Thurn und Taxis". thePeerage.com. נבדק ב-2009-06-23. {{cite web}}: (עזרה) Paul Theroff. "THURN und TAXIS". Paul Theroff's Royal Genealogy Site. אורכב מ-המקור ב-3 במאי 2009. נבדק ב-2009-06-23. {{cite web}}: (עזרה)
הבחירות הפרלמנטריות באסטוניה 2019

הבחירות הפרלמנטריות באסטוניה 2019 התקיימו ב-3 במרץ 2019. מפלגת הרפורמה שמרה על מעמדה כמפלגה הגדולה ביותר, והגדילה את כוחה בארבעה מושבים. מפלגת העם השמרנית הגדילה את כוחה ב-12 מושבים לתשעה עשרה מושבים בסך הכול. ג'ורי ראטס ממפלגת המרכז הרכיב את הקואליציה לאחר ביקורת ציבורית רבה כי לא הקים קואליציה עם מפלגת הרפורמה ובחר להקים קואליציה עם מפלגתו, מפלגת המרכז, מפלגת העם השמרנית ומפלגת המולדת. מדיה וקבצים בנושא הבחירות הפרלמנטריות באסטוניה 2019 בוויקישיתוף ערך זה הוא קצרמר בנושא בחירות ובנושא אסטוניה. אתם מוזמנים לתרום לוויקיפדיה ולהרחיב אותו.
פיג'ו סוג 105

פיג'ו סוג 105 (בצרפתית: Peugeot Type 105) היא מכונית בעלת 4 מושבים, מתוצרת יצרנית הרכב הצרפתית פיג'ו אשר יוצרה בין השנים 1908–1909. סך הכול יוצרו 23 יחידות. 4 מושבים (2 מושבים קדמיים, ללא חלונות צד, 2 מושבים אחוריים - מוקפים בחלונות: קדמי, אחורי, וצדדים (ראו תמונה). מנוע קדמי. הנעה אחורית. מנוע בנזין. מערכת היגוי - מימין. "double phaeton"(אנ'). "spider". "limousine". פיג'ו פיג'ו סוג 56 פיג'ו סוג 156 מדיה וקבצים בנושא פיג'ו סוג 105 בוויקישיתוף רכבי פיג'ו בין השנים 1899-1909 / ראו פיג'ו סוג 105 web.archive.org/web/20150128030005/http://peugeot.mainspot.net/models1.shtml "פיג'ו סוג 105" - היסטוריה web.archive.org/web/20110716191536
פרד סיטון

פרדריק אנדרו סיטון (באנגלית: Frederick Andrew Seaton‏; 11 בדצמבר 1909 – 16 בינואר 1974) היה פוליטיקאי אמריקאי, שייצג את מדינת נברסקה בסנאט של ארצות הברית וכיהן כמזכיר הפנים של ארצות הברית בממשלו של הנשיא דווייט אייזנהאואר. סיטון נולד בוושינגטון די. סי. בדצמבר 1909, בנם של דורותיאה אליזבת (לבית שמידט) ופיי נובל סיטון. הוא למד בתיכון מנהטן שבמנהטן, קנזס. הוא סיים את לימודיו באוניברסיטת המדינה של קנזס ב-1931, ונישא לגלאדיס הופ דוד באותה שנה. נולדו להם ארבעה ילדים: דונלד ריצ'רד, אלפרד נובל, ג'והנה כריסטין, ומוניקה מרגרט סיטון. ב-1937 עבר סיטון להאסטינגס שבנברסקה, שם היה במשך שנים רבות המוציא לאור של העיתון "האסטינגס טריביון". סיטון היה פעיל בפוליטיקה של המפלגה הרפובליקנית. הוא שירת בבית המחוקקים החד-ביתי של נברסקה משנת 1945 עד 1949. הוא מונה לסנאט של ארצות הברית דצמבר 1951, על ידי מושל נברסקה ואל פיטרסון על מנת למלא את שארית תקופת כהונתו של קנת' ורי. סיטון היה סנאטור במשך פחות משנה. הוא נאלץ לעזוב את תפקידו בראשית בנובמבר 1952, כאשר דווייט גריזוולד זכה בבחירות המיוחדות לסנאט להשלמת כהונתו המלאה של ורי. סיטון כיהן בתפקידים שונים בבית הלבן ובתפקידי משנה בקבינט של ארצות הברית בממשל דווייט אייזנהאואר, בהם עוזר מזכיר ההגנה של ארצות הברית לענייני חקיקתיים ועוזר מנהלי לנשיא, בטרם מונה למזכיר הפנים של ארצות הברית. הוא כיהן במחלקת הפנים של ארצות הברית בשנים 1956–1961. בתקופת כהונתו, אלסקה והוואי הפכו למדינות ה-49 וה-50 שהתקבלו לארצות הברית. כמזכיר הפנים, חרת סיטון על דגלו תכנון שיתופי פעולה ארוכי-טווח בין הממשל הפדרלי וממשלות מקומיות לבין מפעלים פרטיים לפיתוח משאבי טבע. הוא עודד את המשך הצמיחה של תוכנית ההידרוגנציה באזור הפסיפיק נורת' וסט. הוא התמודד לתפקיד מושל נברסקה ב-1962 אך הובס על ידי המושל הדמוקרטי המכהן, פרנק מוריסון. אחרי הפסדו בבחירות חזר לעסוק בתחום העיתונות וזכה במספר אותות כבוד. ב-1974 נפטר סיטון במיניאפוליס שבמינסוטה. הוא נטמן בבית העלמין פארקוויו שבהאסטינגס, נברסקה. מדיה וקבצים בנושא פרד סיטון בוויקישיתוף פרד סיטון, באתר המדריך הביוגרפי של הקונגרס של ארצות הברית (באנגלית) פרד סיטון, באתר "Find a Grave" (באנגלית) פרד א. סיטון, באתר הספרייה והמוזיאון הנשיאותיים על שם דווייט אייזנהאואר (באנגלית) פרד סיטון, באתר קנזספדיה (באנגלית) Fred A. Seaton, Interior Chief ‘Under Eisenhower, Dies at 64, באתר הניו יורק טיימס, 18 בינואר 1974 (באנגלית)
הבחירות הפרלמנטריות באסטוניה 2011

הבחירות הפרלמנטריות באסטוניה 2011 התקיימו ב-6 במרץ 2011. הצבעה ממוחשבת התקיימה בין התאריכים 24 בפברואר ל-2 במרץ 2011. בחירות אלו היו עם הכי הרבה מועמדים עצמאיים מאז 1992. מספר מועמדים עצמאיים היו חברים בתנועה הפטריוטית האסטונית. חברי הריגיקוגו (אנ'), הפרלמנט האסטוני, נבחרו בבחירות בשיטה היחסית לכהונה באורך ארבע שנים, ומושביו הוקצו באמצעות גרסה מתוקנת של שיטת ג'פרסון. המדינה מחולקת לשנים עשר מחוזות בחירה, שהבחירות יתנהלו בכל אחד מהם בנפרד. אחוז החסימה הוא 5 אחוזים. סקרים שנעשו לפני הבחירות העריכו כי מפלגת הרפורמה, בראשות ראש הממשלה אנדרוס אנסיפ, תזכה במרב הקולות, ותנצח את יריבתה העיקרית, מפלגת המרכז. מפלגת הרפורמה מוגדרת לרוב מפלגת מרכז-ימין, ומפלגת המרכז נחשבת לפופוליסטית, ועמדותיה הכלכליות נוטות לשמאל המפה. שתי המפלגות הן חלק ממפלגת ברית הליברלים והדמוקרטים לאירופה (אנ'). מדיה וקבצים בנושא הבחירות הפרלמנטריות באסטוניה 2011 בוויקישיתוף Delfi: Telestuudiosse kogunes 28 üksikkandidaati
בית הכנסת הגדול בברנו

בית הכנסת הגדול בברנו היה אחד מבתי הכנסת הגדולים בצ'כוסלובקיה בתקופה שבה עמד על תילו, ושימש את קהילת יהודי ברנו בירת מוראביה. בית הכנסת נחנך ב-1856 ושימש את הקהילה היהודית המקומית בברנו עד שנשרף בידי הנאצים ב-16 במרץ 1939. לאחר שריפתו, נהרס בית הכנסת והריסותיו פונו. המגרש שעליו עמד בית הכנסת נותר פנוי, ונכון לסוף העשור השני של המאה ה-21 לא מתוכננת בנייה במקום. מדיה וקבצים בנושא בית הכנסת הגדול בברנו בוויקישיתוף ערך זה הוא קצרמר בנושא בתי כנסת. אתם מוזמנים לתרום לוויקיפדיה ולהרחיב אותו.
אומי זומי

אומי זומי (באנגלית: Team Umizoomi) היא סדרת טלוויזיה אמריקאית לילדים. הסדרה שודרה לראשונה בארצות הברית ב־25 בינואר 2010 בניקלודיאון, ובישראל בשנת 2010 בניק ג'וניור. הסדרה בת 4 עונות המכילות 78 פרקים באורך 24 דקות כל אחד. בכל פרק צוות אומי זומי יוצא למשימה או מסע כדי להשלים, בדרך כלל כדי לסייע לילד נזקק. השלמת המשימה העיקרית דורשת השלמה של מספר משימות משנה, ויש לעיתים קרובות קשיים בלתי צפויים שיש להתגבר עליהם. מילי (Milly) - אחותו הגדולה של ג'יאו. יש לה יכולות הקשורות לדפוסים ומדידות. שמלתה ורודה. ג'יאו (Geo) - אחיה הקטן של מילי, שנוסע בכל מקום על הסופר סקייטס כשהוא חובש קסדה כחולה וחולצה תואמת. יש לו יכולות הקשורות צורות גאומטריות לובש חגורת צורות שיכולה ליצור חפצים על ידי הרכבת צורות. בוט (Bot) - רובוט ירוק וידיד של מילי וג'יאו. אוהב לשיר ולרקוד עם אישיות אוהבת. היכולות שלו הן פונקציונליות יותר מתמטיקה. זרועותיו ורגליו ניתנות להרחבה כדי להגיע לדברים. במאי הדיבוב בעברית היו עמיחי בר טוב (משנת 2010), עפרון אטקין (משנת 2011), חיים אדן (בין השנים 2011-2012) ונינה אמיר (משנת 2014), ומפיקי הדיבוב בעברית היו אסנת סדן (משנת 2010), יונית עוזרי מנחם (בין השנים 2011–2012) ויעל אללוף (בין השנים 2013–2014). "אומי זומי", במסד הנתונים הקולנועיים IMDb (באנגלית) "אומי זומי", באתר נטפליקס "אומי זומי", באתר Rotten Tomatoes (באנגלית) "אומי זומי", במסד הנתונים הקולנועיים KinoPoisk (ברוסית) אומי זומי, במיזם "אישים" לתיעוד היצירה הישראלית
If I Could Turn Back Time: Cher's Greatest Hits

If I Could Turn Back Time: Cher's Greatest Hits (בעברית: אילו יכולתי להחזיר את הזמן לאחור: הלהיטים הגדולים ביותר של שר) הוא אלבום האוסף הרביעי של זמרת הפופ האמריקנית, שר אשר הופץ בצפון אמריקה בלבד. האלבום יצא לאור ב-9 במרץ 1999, על ידי חברת התקליטים גפן רקורדס. עם יציאתו נכנס האלבום אל המקום ה-57 במצעד הבילבורד 200. האלבום זכה במעמד זהב בארצות הברית עם מכירות העולות על חצי מיליון. מידע על האלבום If I Could Turn Back Time: Cher's Greatest Hits באתר MusicBrainz האלבום If I Could Turn Back Time: Cher's Greatest Hits באתר ספוטיפיי Cher Chart History, Billboard Gold & Platinum, RIAA (באנגלית) Ask Billboard: Twice Is Nice, Twice, for Adele, Billboard
The Greatest Hits (אלבום של שר)

The Greatest Hits (בעברית: הלהיטים הגדולים) הוא אלבום האוסף השני האירופי של זמרת הפופ האמריקנית, שר. האלבום יצא לאור ב-9 במרץ 1999, על ידי חברת התקליטים גפן רקורדס. מידע על האלבום The Greatest Hits באתר MusicBrainz האלבום The Greatest Hits באתר Discogs שר, מארק טיילור, בריאן רולינג, פיטר אשר
קולטור

קולטור (בפרואזית: Koltur) הוא אי הממוקם באיי פארו, מערבית לסטריימוי וצפונית להסטור. באי יישוב אחד בלבד הקרוי על שם האי. ביישוב התגוררו מגדלי צאן שרעו את עדריהם על מורדותיו הדרומיים של האי, אולם היישוב נעזב בשנות ה-80 של המאה ה-20. בשנת 1994 שבו לאי שני מתיישבים. באי הר אחד בלבד - קולטורשאמאן (478 מטרים). מדיה וקבצים בנושא קולטור בוויקישיתוף תמונות אוויר של האי (אורכב 05.10.2006 בארכיון Wayback Machine)
ציפורית

האם התכוונתם ל... מחלף ציפורית פארק תעשייה ציפורית ציפורי
צבי ענבר (כדורסלן)

צבי (ציקי) ענבר (מלצר) (נולד ב-25 באוגוסט 1947) הוא כדורסלן עבר ישראלי ומאמן כדורסל בגובה 1.94 מטר, ששיחק בהפועל קריית חיים, הפועל חיפה ונבחרת ישראל. ענבר גדל בקריית חיים, והצטרף לקבוצת הנוער של הפועל קריית חיים. בעונת 1964/1965 עלה ענבר לקבוצה הבוגרת. באותן שנים עלתה הקבוצה מהליגה השנייה, והייתה קבוצת תחתית. למרות זאת, בנוסף לענבר, שיחקו בה מספר שחקנים בולטים, ובהם, אחיו דני, שהיה הקפטן ויואב אגם שהוא מלך הסלים של הקבוצה בכל הזמנים. ענבר נחשב לשחקן גבוה יחסית לתקופתו, והיה שחקן מרכזי בקבוצה. המיקום הגבוה ביותר שהשיגה הקבוצה בתקופתו של ענבר הוא המקום השישי בעונת 1968/1969. בעונת 1972/1973 זכה ענבר בתואר מלך הסלים של הליגה עם 650 נקודות (29.5 נק' למשחק) ונבחר לחמישיית העונה. נקודות ציון מרכזיות נוספות להן היה שותף ענבר הן הניצחון בחוץ על בית"ר ירושלים, בפער של 20 נקודות הפרש, כאשר ענבר קלע 41 נקודות. כמו כן בלט ענבר עם 17 נקודות בניצחון על מכבי תל אביב הגדולה של שנות השבעים, שאותה אימן יהושע רוזין ושיחקו בה תנחום כהן-מינץ, טל ברודי ומיקי ברקוביץ'. לאחר 11 עונות בקריית חיים, בעונת 1975/1976 עבר ענבר להפועל חיפה לעוד שלוש עונות שלאחריהן פרש מכדורסל. סך הכל שיחק ענבר 14 עונות בליגה הראשונה, בהן קלע בממוצע 17.7 נקודות למשחק. הוא מדורג במקום ה-20 בין קלעי כל הזמנים, עם 4,709 נקודות. בנבחרת ישראל רשם ענבר 28 הופעות, והשתתף באליפות אירופה בכדורסל 1971 ובאליפות אירופה בכדורסל 1973. אחרי שפרש ממשחק פעיל, החל ענבר בקריירה אימון, והתמקד באימון קבוצות נוער וילדים. את תחילת דרכו כמאמן עשה בקיבוץ יפעת, שם אימן את קבוצת הבוגרים בליגה ב' ושתי קבוצות ממחלקת הנוער-ילדים וקט-סל, למשך 10 שנים. לאחר מכן עבר במחלקת הנוער של מכבי קריית מוצקין. נכון ל-2017, הוא חונך במתנ"ס בקריית ים חוגי כדורסל לילדים בכיתות א-ד. פרופיל, באתר פיב"א צבי ענבר, קלעי כל הזמנים, אתר מנהלת הליגה איסר רביץ, ציקי ענבר מאמן לחיים, אתר blinker,‏ 27 באוגוסט 2017 פרץ סופר, הספורטאים הגדולים ביותר שצמחו בקריות מאז קום המדינה, אתר mynetkrayot,‏ 20 באפריל 2018 פרץ סופר, הספורטאים הגדולים ביותר שצמחו בקריות מאז קום המדינה, אתר mynetkrayot, ‏ 20 באפריל 2018 יעקב פתאל, 4 כדורסלנים יעזבו את מכבי תל אביב, דבר, 6 ביולי 1975 איסר רביץ, ציקי ענבר מאמן לחיים, אתר blinker, ‏27 באוגוסט 2017 ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
The Very Best of Cher

The Very Best of Cher (בעברית: המיטב של שר) הוא אלבום האוסף השמיני של זמרת הפופ האמריקנית, שר. האלבום יצא לאור ב-1 באפריל 2003, על ידי חברות התקליטים וורנר מיוזיק גרופ והאחים וורנר. עם יציאתו נכנס האלבום אל המקום ה-4 במצעד הבילבורד 200. האלבום יצא במספר גרסאות שונות המכיל רצועות שונות. מידע על האלבום The Very Best of Cher באתר MusicBrainz Cher - The Very Best Of Cher, Discogs (באנגלית) Cher Chart History, Billboard Album Accreds 2015, www.aria.com.au (באנגלית) "Gold & Platinum - RIAA". RIAA (באנגלית אמריקאית). נבדק ב-2018-09-30. bpi Welcome to IFPI | IFPI, ifpi.dk (באנגלית) "Gold/Platinum - Music Canada". Music Canada (באנגלית אמריקאית). נבדק ב-2018-09-30. www.sverigetopplistan.se - Veckolista Album - Vecka 49, 7 december 2012, ‏2013-11-02